b'\n_START_ARTICLE_\nJo\xc5\xbee Tisnikar\n_START_SECTION_\n\xc5\xbdivljenjepis\n_START_PARAGRAPH_\nJo\xc5\xbee Tisnikar se je rodil 26. februarja 1928 ob vzno\xc5\xbeju Pohorja v vasi Mislinja. Imel je te\xc5\xbeko otro\xc5\xa1tvo, osnovno \xc5\xa1olo pa je zapusti \xc5\xbee po \xc5\xa1tirih letih.  Ko je nastopila o\xc4\x8detova smrt, je moral zasesti njegovo delovno mesto v tovarni lepenk, kjer je delal, dokler ga niso vpoklicali v vojsko. V Pirotu na jugu Srbije je v vojski pre\xc5\xbeivel polni dve leti na bolni\xc5\xa1kem oddelku, kjer je imel tudi prvi stik z mrtvimi. Po kon\xc4\x8danem slu\xc5\xbeenju se je vrnil v doma\xc4\x8do vas in jo kmalu zapustil. Preselil se je v Slovenj Gradec in se zaposlil v tamkaj\xc5\xa1nji bolni\xc5\xa1nici, kjer je opravljal prete\xc5\xbeno fizi\xc4\x8dna dela s pacienti. Po dveh letih dela na oddelku so v bolnici odprli prosekturo, v kateri so ga nato zaposlili. Tam je delal do svoje upokojitve leta 1983, umrl pa je leta 1998. _NEWLINE_Od leta 1958 do 1998 je ve\xc4\x8d kot stokrat samostojno razstavljal doma in v tujini ter sodeloval na \xc5\xa1tevilnih skupinskih razstavah. Cena njegovih del se danes giblje okoli 8.500,00 \xe2\x82\xac.'